# Pontrev

Pontrev :
| Ar rinier e Pontrev, ha bagoù bale, gwelet eus al lez dehoù. E kumun Pleuzal emañ al lez all. ||
| Anv gallek (ofisiel) | Pontrieux |
| Bro istorel | Bro-Dreger |
| Melestradurezh ||
| Departamant | Aodoù-an-Arvor |
| Arondisamant | Gwengamp |
| Kanton | Pontrev (betek 2015) Bear (abaoe 2015) |
| Kod kumun | 22250 |
| Kod post | 22260 |
| Maer Amzer gefridi | Samuel Le Gaouyat 2014-2026 |
| Etrekumuniezh | Gwengamp-Pempoull Arvor-Argoad Tolpad-kêrioù |
| Bro velestradurel | Bro Gwengamp |
| Lec'hienn Web | (fr)Ti-kêr |
| Poblañsouriezh ||
| Poblañs | 1 000 ann. (2020) |
| Stankter | 980 ann./km² |
| Douaroniezh ||
| Daveennoù lec'hiañ | 48° 41′ 57″ Norzh 3° 09′ 29″ Kornôg / 48.6992, -3.1581 |
| Uhelderioù | kreiz-kêr : 9 m bihanañ 7 m — brasañ 77 m |
| Gorread | 1,02 km² |
| Pontrev ||
| kemmañ |
Pontrev ([põn'trẽˑ], [põn'trɛw], [põ'trẽf]) zo ur gumun e Breizh e departamant Aodoù-an-Arvor, war ribloù an Trev, un 20 km bennak eus an aod, a zeu al lanv betek enni. Penn kanton e oa betek 2015.

## Anv

Savet eo an anv diwar ar ger pont hag anv ar stêr Trev.

## Douaroniezh

Pontrev zo bet savet en daou du d'ar stêr Trev (Treñv).
Kumunioù amezek :
| Pleuzal | Kemper-Gwezhenneg |
| Ploueg-Pontrev | Sant-Kleve |
Ur porzh bihan zo war lez an aber, ma vez diskarget traezh-mor ha kregin d'ober temz. Abaoe ar bloavezhioù 1980 e vez gwelet bagoù o c'hoañviñ war an Trev.

## Kanton

Kanton Pontrev zo bet enteuzet e kanton Bear e 2015.

## Dezougen

* Pont an hent-houarn dreist an Treñv.
* War al linenn hent-houarn Pempoull Gwengamp emañ Pontrev, gant daou arsav er gumun, en arsavlec'h kreiz-kêr, anvet halte de Pontrieux, deuet da vout Pontrieux halte, gant an dreveziñ saozneg hag en ti-gar, e porzh Pontrev.

## Ardamezioù

* En gul e groaz koñchek en aour.

## Istor
### Henamzer

Kêr Bontrev zo bet savet war douaroù parrezioù Kemper-Gwezhenneg ha Sant-Kleve (Itron Varia ar Feunteunioù), en tu reter d'an Trev, ha parrez Pleuzal (Sant-Erwan), en tu kornôg d'an Trev.

### XVIIIvet kantved

* 19 Eost 1773 : dour-beuz hag a gas un neubeut tiez hag ar pont
* 3 Ebrel 1777 : tan-gwall hag a gas ul lodenn vras eus ar straed Galleries
* 25 Genver 1778 : dour-beuz
* 20 Gouere 1778 : dour-beuz

#### Dispac'h gall

* Emgann Pontrev e 1792.

### XX$^{vet}$ kantved
#### Brezel-bed kentañ

* Mervel a reas 62 waz abalamour d'ar brezel hervez monumant ar re varv, da lavaret eo 3,46 % ag ar boblañs hervez an niveradeg bet graet e 1911.

#### Eil Brezel-bed

* Kemeret e voe 20 000 Lur en ti-post, gant daou ezel eus ar Rezistañs moarvat, d’ an 3 a viz Even 1944, hervez danevell sizhuniek Titouroù Hollek Sant-Brieg.
* Mervel a reas 28 den eus ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas tri soudard.

## Monumantoù ha traoù heverk

* Milin ar Richel.
* Ti Tour Eiffel.
* An iliz katolik .
* Monumant ar re varv (26 Ebrel 2008)
* Iliz katolik Itron Varia ar Feunteunioù.
* Feunteun.
* An ti Eiffel, un ti kozh dirak an iliz.
* Monumant ar re varv e Leurgêr ar Frankiz, luc’hskeudenn ha kartennoù-post.
* Plakenn ar re varv (1914-1918) en iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Relijion gatolik

E pardon ar Feunteunioù, e miz Gouhere, e vez lidet Itron Varia ar Feunteunioù. Heñvel eo ton kantik Itron Varia ar Feunteunioù ouzh hini Itron Varia ar Gozh Iliz, e Planiel.

## Tud brudet
### Tud bet ganet eno

* Jacques Le Brigant, d'an 18 a viz Gouere 1720.
* Pierre-Marie Le Provost de Launay, maer.
* Yves Le Trocquer, ijinour ha politikour, ministr ha maer Pontrev, d'ar 4 a viz Here 1877.
* Loeiz ar Floc'h, beleg breizhat, barzh, prederour hag embanner, anavezet dindan e anv-pluenn Maodez Glanndour, ganet d'ar 7 a viz Meurzh 1909, marvet e 1986 e Louaneg.

## Brezhoneg
### Rimadell

          Me 'm eus ur mignon e Pontrev
          Daou 're, daou 're
          Ma zad a oa rouzmouzer
          Ma mamm a oa rouzmouzerez
          Ha me a zo rouzmouzer.
          Domini Patris,
          Sant Malo, Lomikêl ha Lokemo
          Me 'm eus kerent e Pontrev,
          N'onn ket pe int marv pe int bev.

### Krennlavaroù

* Ebeul Pontrev a vez lavaret eus ur c'houer teuc'h a sperad ha gros
* Merc'hed Pontrev / Daou benn moal hag unan dev.

### Kantik

* Kantik Itron Varia ar Feunteunioù.

## Levrlennadur

* (fr)J.B. Ogée : Dictionnaire de Bretagne; 1780.
* (fr)A. Marteville & P. Varin : warlec'hien ha reizherien Ogée; 1843.
* (fr)Yves Thomas : Pontrieux, petite cité du Trégor-Goëlo. Embannadurioù la Plomée. Gwengamp. 2002 (16x24. 611 p.)

## Liammoù diavaez

a vo kavet e Wikimedia Commons.
* (br)Pontrev war Lec'hienn Geobreizh
* (fr)Kumun Pontrev

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Cf. Nouvel atlas linguistique de la Basse-Bretagne kartenn 6.
* 1 2 (fr)Monumant ar re varv - Memorial Genweb
* ↑ (fr)Éric Rondel, En attendant le Débarquement en Bretagne du 15 août 1943 au 6 juin 1944, pajenn 276, Dastumadenn Guerres et Conflits, Embannadurioù Astoure, Pleherel, 2011
* ↑ (fr)Memorial Genweb
* ↑ (fr)Memorial Genweb
* ↑ (fr)Léopold-François Sauvé (1885). Proverbes et dictions de la Basse-Bretagne • Lavarou koz a Vreiz-Izel. Genève : Slatkine Reprints, 1986, p. 150 (ISBN 978-2-05-100101-4)
* ↑ [...] unan dev : kemmadur souezhus.